Videdøla

Videdøla er ei elv i Stryn kommune i Vestland og Skjåk kommune i Innlandet. Den er en del av Strynevassdraget og renner gjennom Videdalen på Strynefjellet. Elva er 20,2 kilometer lang, og har et nedbørfelt på . Middelvannføringen ved munningen er .

 Elvas løp 
Elva har utspring fra Raudeggbreen, og renner først mot nordøst ned mot Vassvendtjønnin, helt øverst i Videdalen. Her har elva dannet en bred vifte hvor elva deler seg, slik at en del av vannet renner mot øst til Måråi, ei sideelv til Otta. Fra Vassvendtjønnin renner elva mot vest. Den øvre delen av elva har et ganske rolig løp, og den passerer gjennom en rekke små innsjøer, hvorav Langvatnet () er det største. Etterhvert som elva nærmer seg Videseter blir den striere og danner flere fosser, som Buldrefossen (Videseterfossen) og Øvstebrufossen (også kalt Øvstefossen). Ved Skora løper Videdøla sammen med Skjerdingsdøla og danner Hjelledøla, som fortsetter videre ned til Oppstrynsvatnet. Gamle Strynefjellsvegen går langs elva gjennom hele Videdalen.

 Vern 
Strynevassdraget ble vernet mot kraftutbygging i Verneplan IV for vassdrag i 1993. Videdalen fra Langvatnet til Vassvendtjønnin er en del av Strynefjellet landskapsvernområde, mens fjellområdene på hver side ligger innenfor Breheimen nasjonalpark.

 Referanser 

Kategori:Elver i Stryn
Kategori:Elver i Skjåk